<classify> SAN FRANCISCO, MAREKANI KAMPUNI yaFacebook inayomiliki mtandao huo wa kijamii, imetangaza kufuta mamia ya akauntiza watu kwenye mtandao huo na kupiga marufuku kampuni ya Israel kutokana nainachotaja kuwa tabia za uongozi zilizoratibiwa na zinazolilenga Bara la Afrika. Kwa mujibu wa taarifailiyotolewa na mmiliki wa kampuni hiyo, Mark Zuckerberg, akaunti nyingi zimebainikakuwa bandia na mara nyingi huweka taarifa za kisiasa, ikiwemo chaguzi katikabaadhi ya mataifa. Facebook imekabiliwa na shutuma kwa kushindwakudhibiti taarifa za uongo katika jukwaa hilo la mtandao wa kijamii. Mwaka 2016,mtandao huo ulizindua programu ya kuangalia uhakika wa taarifa muda mfupi baadaya Rais Donald Trump wa Marekani kuingia madarakani. Katika ujumbe kwenye blogu, Facebook imesema imefutaakaunti 265 kwenye mtandao huo zilizofunguliwa nchini Israel na zilizoilengaNigeria, Senegal, Togo, Angola, Niger na Tunisia pamoja na kushuhudiwa sehemuya shughuli zake Amerika Kusini na Kusini Mashariki mwa Asia. Imesema kuwa walikuwa na majina kama Hidden Africana siri ya Jamhuri ya Kidemokrasi ya Congo. Ujumbe huo ulionekana kumuungamkono rais mpya, Felix Tshisekedi na kumwomba mgombea wa upinzani akubalikushindwa. Kwa upande wake Nathaniel Gleicher, mkuu wa kitengo cha kupambana na uhalifu wa mtandaoni katika Facebook, amesema: Watu wanaohusika na mtandao huu walitumia akaunti bandia kuendesha kurasa hizo, kusambaza taarifa zao na kuongeza mawasiliano kwa njia za uongo. Walijifanya kuwa watu kutoka mataifa hayo, wakiwemo kutoka vyombo vya habari nchini na kuchapisha na kutuhumiwa kufichua taarifa kuhusu wanasiasa. Ameongeza kwa kusema uchunguzi umebaini kwambashughuli hizo zimehusishwa na kampuni ya Israeli ya Archimedes Group. Shirika hilo na matawi yake sasa yamepigwa marufukukutoka Facebook na kupewa onyo kali la kusitisha shughuli hizo, amesemaNathaniel Gleicher. Wahusika wa akaunti hizo walitumia dola 812,000 kwamatangazo kati ya Desemba 2012 na Aprili 2019, Facebook imesema na fedha hizozimelipwa kwa kutumia sarafu ya Real Brazil, Shekel Israel na Dola zaMarekani. Nchi tano kati ya 6 za Afrika zilizolengwa zimekuwa nauchaguzi tangu 2016 na Tunisia itaandaa uchaguzi baadaye mwaka huu. Facebook imeshutumiwakwa kushindwa kukabiliana na habari ghushi ambazo zinaweza kuathiri namna watuwanavyopiga kura katika uchaguzi.  <topic>: KIMATAIFA 